

SASKAŅOTS

Ieslodzījuma vietu pārvaldes

priekšnieka p.i.

pulkvežleitnante

Tatjana Trocka

2019. gada 8. oktobrī

INFORMATĪVAIS PAZIŅOJUMS

## 1. Pasūtītājs:

## Ieslodzījuma vietu pārvalde, Stabu iela 89, Rīga, LV-1009, reģ.Nr.90000027165

**2. Iepirkuma identifikācijas Nr. IeVP 2019/113/NFI**

Iepirkums tiek veikts Norvēģijas finanšu instrumenta 2014.-2021.gada perioda programmas "Korekcijas dienesti" iepriekš noteiktā projekta "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā" (Nr.1-6.4/2-2019) ietvaros.

Saskaņā ar Publisko iepirkumu likumu, ja piegādes vai pakalpojumu līgumcena ir līdz 10000,00 EUR (desmit tūkstoši *euro* un nulle centi), pasūtītājs ir tiesīgs nepiemērot Publisko iepirkumu likuma regulējumu.

3. Iepirkuma priekšmets: "Biroja tehnikas iegāde ar piegādi".

Viens pretendents drīkst iesniegt tikai vienu piedāvājumu par visu iepirkuma priekšmetu kopā.

Pasūtītāja plānotais finansējums ir līdz 10 000,00 EUR ar PVN.

**4. Līguma izpildes vieta:** Ieslodzījuma vietu pārvalde, Stabu iela 89, Rīga, LV-1009.

5. Līguma izpildes termiņš:

Līgums stājas spēkā no tā abpusējas Pušu parakstīšanas brīža un ir spēkā 2 (divus) mēnešus,bet Līguma finanšu norēķinu daļā – līdz pilnīgai saistību izpildei.

**6.** **Iepirkuma apjoms un tehniskā specifikācija:**

Tehniskā specifikācija noteikta Informatīvā paziņojuma 1. pielikumā.

**7. Apmaksas nosacījumi:**

Puses paraksta pieņemšanas-nodošanas aktu pēc preces saņemšanas un pakalpojuma sniegšanas atbilstoši līguma noteikumiem. Izpildītājs izsniedz rēķinu Pasūtītajam pēc pieņemšanas-nodošanas akta abpusējas parakstīšanas. Pasūtītājs veic apmaksu 30 (trīsdesmit) kalendāra dienu laikā no rēķina saņemšanas dienas, pārskaitot to uz izpildītāja norādīto norēķinu kontu.

**8. Piedāvājuma izvēles kritēriji:**

Par pretendenta piedāvājuma izvēles kritēriju tiek noteikts piedāvājums **ar viszemāko kopējo līgumcenu (bez pievienotās vērtības nodokļa (turpmāk – PVN)) saskaņā ar Informatīvā paziņojuma 2. pielikumā noteikto Finanšu piedāvājuma veidlapu,** kas atbilst Informatīvajā paziņojumā minētajām prasībām un tehniskajai specifikācijai.

**9. Finanšu piedāvājuma noformēšana:**

* 1. Pretendents iesniedz finanšu piedāvājumu par iepirkuma priekšmetu.
  2. Piedāvājums jāsagatavo saskaņā ar pievienoto finanšu piedāvājuma formu (Informatīvā paziņojuma 2. pielikums).

**10. Prasības pretendentiem.**

**10.1.** **Pretendentiem piedāvājumā jāiesniedz sekojoši dokumenti:**

10.1.1. tehniskais piedāvājums saskaņā ar Informatīvā paziņojuma 1.pielikumu;

10.1.2. finanšu piedāvājums saskaņā ar Informatīvā paziņojuma 2. pielikumu;

10.1.3. apliecinājums saskaņā ar Informatīvā paziņojuma 3. pielikumu.

10.1.4. apliecinājums, ka precēm tiks nodrošināta 24 (divdesmit četru) mēnešu garantija.

**11. Piedāvājuma iesniegšana:**

**11.1.** Piedāvājuma dokumentus var iesniegt:

1) elektroniski – [ievp@ievp.gov.lv](mailto:ievp@ievp.gov.lv);

2) pa faksu – 67278697;

3) pa pastu – Ieslodzījuma vietu pārvalde, Stabu iela 89, Rīga, LV-1009;

4) personīgi iesniedzot Ieslodzījuma vietu pārvaldē darba dienās no plkst.8.30 līdz plkst.12.30 un no plkst.13.00 līdz plkst.17.00, Stabu ielā 89, Rīgā, 433. kabinetā (tālrunis 67290096, 67290122).

**11.2.** Piedāvājums jāiesniedz ne vēlāk kā līdz **2019. gada 18. oktobrim plkst. 11.00** (pēc vietējā laika). Pēc norādītā datuma un laika piedāvājumi netiks pieņemti. Ja Pretendents izvēlas nosūtīt Piedāvājumu pa pastu vai pa kurjerpastu, tad visu atbildību par iespējamo pasta sūtījumu aizkavēšanos vai citiem apstākļiem, kas var traucēt Piedāvājuma savlaicīgu nogādāšanu norādītajā adresē uzņemas Pretendents.

Uz piedāvājuma jānorāda:

1) pretendenta nosaukums, reģistrācijas numurs un juridiskā adrese (vai vārds, uzvārds, deklarētā dzīvesvieta, nodokļu maksātāja kods);

2) iepirkuma nosaukums un identifikācijas numurs.

**12. Kontaktpersonas:**

12.1.par Tehnisko specifikāciju – Ieslodzījuma vietu pārvaldes centrālā aparāta Projektu izstrādes daļas vadītāja Lāsma Kauliņa, tālrunis: 67290338, e-pasta adrese: [lasma.kaulina@ievp.gov.lv](mailto:lasma.kaulina@ievp.gov.lv).

12.2. par vispārīgo informāciju – Ieslodzījuma vietu pārvaldes centrālā aparāta Iepirkumu un līgumu daļas vadītājs Maksims Laškovs, tālr. 67290318, e-pasts: [maksims.laskovs@ievp.gov.lv](mailto:maksims.laskovs@ievp.gov.lv).

1. pielikums

iepirkuma procedūras

(Nr. IeVP 2019/113/NFI)

Informatīvajam paziņojumam

**Tehniskā specifikācija**

Saskaņā ar Ieslodzījuma vietu pārvaldes informatīvo paziņojumu "Biroja tehnikas iegāde ar piegādi" (iepirkuma identifikācijas Nr. IeVP 2019/113/NFI), mēs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums)* apstiprinām, ka piekrītam iepirkuma noteikumiem un piedāvājam šādas preces:

|  |  |  |  |  |
| --- | --- | --- | --- | --- |
| Nr.p.k. | Aprīkojuma veids | Aprīkojuma apraksts | Apjoms, gb. | Pretendenta piedāvājums\* |
| 1. | Portatīvais dators | **Ekrāns**: izmērs (collās) – ne mazāks par 15,6", izšķirtspēja - ne mazāka par 1080x1920, ekrāna virsmas veids - matēta virsma kas nodrošina aizsardzību pret atspīdumu (Anti-Glare), ekrāna matricas tehnoloģija - IPS.  **Procesors**: modelis - Intel Core i5 vai Intel Core i7, procesora paaudze – ne vecāks par 8 paaudzi, kodolu skaits – vismaz 4 kodoli, darbības frekvence – vismaz 1.6 GHz  **Atmiņa**: RAM - ne mazāk par 8 GB, operatīvās atmiņas darbības frekvence – ne mazāk par 2666 MHz; cietā diska veids – SSD, cietā diska ietilpība – vismaz 256 GB.  **Savienojuma veidi**: WiFi ar standartu 802.11ac, Bluetooth ar savienojuma versiju ne mazāku par 4, pieslēgvietas – Ethernet (RJ-45), HDMI vismaz 1 gab., USB 3,0 vismaz 1 gab., USB 2,0 vismaz 1 gab., bet kopējais USB portu skaits ir ne mazāks par 3 gab., VGA (D-SUB) vismaz 1 gab., austiņu pieslēgvieta 3.5 mm. Web kamera – iebūvēta, skaļruņi – iebūvēti.  **Programmatūra**: Operētājsistēma – Windows 10 Pro (jābūt jau priekšuzstādītai), Darbam ar dokumentiem – Microsoft Office 2016. Tildes birojs 2016. Visai programmatūrai ir jābūt licencētai.  **Svars**: līdz 2 kg (neatkarīgi no ekrāna izmēra). | 3 |  |
| 2. | Datorpele | Savienojuma veids – bezvadu, barošanas avots – baterijas (AA vai AAA) vai iebūvēts akumulators, pieslēguma veids – Bluetooth vai ar USB uztvērēju, kustības uztveršanas tehnoloģija – lāzers, sensora izšķirtspēja – vismaz 1000 DPI. | 3 |  |
| 3. | Soma portatīvajam datoram | Somas izmērs – datoriem ar ekrāna izmēru no 15.6" līdz 17.3" (attiecīgi pēc norādīto portatīvo datoru izmēra piedāvājuma), somas tips – pleca soma. Iekšējam nodalījumam, kas pieredzēts portatīvajam datoram ir jānodrošina datora papildus fiksācija. Somai ir jābūt atsevišķam nodalījumam, kas paredzēts papildus aprīkojuma pārnēsāšanai (datorpelei, lādētājam). | 3 |  |
| 4. | Multifunkcionālā drukas iekārta | Drukas tehnoloģija – lāzera. Kopēšanas maksimālais formāts un nodrošinātais krāsu režīms: A3 vai SRA3 (450 x 320 mm) vai A3+ (328 x 483 mm), krāsu. Atbalstāmie formāti un papīra veidi: A5, aploksnes, apsveikuma kartes, spodrpapīrs, caurspīdīgās plēves. Kopēšanas ātrums A4: ne mazāk kā 10 krāsu izdrukas minūtē. Papīra padeve: ne mazāk kā 500 loksnes. Rokas padeve: ne mazāk kā ar 20 lokšņu kapacitāti. Izmantojamais papīra svars: 60-160 g/m². Drukāšanas funkcija: ir, divpusējā (automātiska). Dokumentu ievilcējs: divpusējais, ne mazāk kā ar 20 lokšņu kapacitāti. Kopēšanas funkcija: ir, divpusēja (automātiska). Skenēšanas funkcija: ir, krāsu, divpusēja (automātiska), Scan to E-mail un Scan to folder. Kopēšanas izšķirtspēja: ne mazāk kā 300 dpi vismaz vienā no dimensijām. Drukāšanas izšķirtspēja: ne mazāk kā 600 dpi vismaz vienā no dimensijām. Skenēšanas izšķirtspēja: ne mazāk kā 200-600 dpi vismaz vienā no dimensijām. Atmiņa: ne mazāk kā 512 MB. Pieslēgumi: vismaz RJ-45/ SNMP protokols: ir, spēj ziņot par toneru atlikumu, papīra daudzumu iekārtā, izdrukāto lapu skaitu. Komplektācijā: starta izejmateriālu komplekts. Visi nepieciešamie draiveri darbam Windows 7, Windows 8 vai jaunāka vidē, kā arī pieslēguma kabeļiem (USB (ja ir slēgumvieta) - garums 3m ±10%, barošanas vads - 1m ±10%, tīkla vads - 1m ±10%). Piegādē un cenā ietilpst-1: uzstādīšana (t. sk. visas nepieciešamās programmatūras uzstādīšana vienā no Pircēja datoriem (ja tā ir tīkla iekārta)), lai veiktu apmācību un pilnā apjomā demonstrētu Preces funkcionālās iespējas. | 1 |  |
| 5. | Diktofons | Diktofona veids – digitāls stereo diktofons. Iebūvēts displejs un iebūvēts skaļrunis. Iebūvētā atmiņa – vismaz 8 GB, atmiņas kartes tips – SD, SDHC. Failu formāts – MP3, savienošana ar datoru – USB. Frekvenču diapazons no 70 līdz 17000 Hz. 3.5 mm ligzda austiņām. Barošana – baterijas vai iebūvēts akumulators. | 1 |  |

*\*Pretendents norāda ražotāju, modeli, interneta adresi ( ja tāda ir), kur ir pieejama informācija par piedāvāto preci.*

2. pielikums

iepirkuma procedūras

(Nr. IeVP 2019/113/NFI)

Informatīvajam paziņojumam

**FINANŠU PIEDĀVĀJUMS**

Saskaņā ar Ieslodzījuma vietu pārvaldes iepirkuma "Biroja tehnikas iegāde ar piegādi" (iepirkuma identifikācijas Nr. IeVP 2019/113/NFI) noteikumiem, \_\_\_\_\_\_\_\_\_\_\_\_\_ (*pretendenta nosaukums)* apstiprina, ka piekrīt iepirkuma noteikumiem, un piedāvā sniegt pakalpojumus par šādām cenām:

|  |  |  |  |  |
| --- | --- | --- | --- | --- |
| Nr.  p.k. | Preces nosaukums  (atbilstoši Tehniskajai specifikācijai) | Daudzums | Vienas vienības **cena, EUR** bez PVN | Kopā,  **EUR** bez PVN |
| 1. | Portatīvais dators | 3 |  |  |
| 2. | Datorpele | 3 |  |  |
| 3. | Soma portatīvajam datoram | 3 |  |  |
| 4. | Multifunkcionālā drukas iekārta | 1 |  |  |
| 5. | Diktofons | 1 |  |  |
| **Kopējā līgumcena: \*\*** | | | |  |

*\*\**Līgumcenā ir iekļauti visi izdevumi (tajā skaitā, transporta pakalpojumi, piegādes u.c. izmaksas, kas tehnoloģiski saistīti ar iepirkuma priekšmetu īstenošanu noteiktajā termiņā un vietā) un nodokļi (izņemot PVN).

|  |  |
| --- | --- |
| **Pretendenta nosaukums, reģistrācijas Nr.:** |  |
| **Pretendenta juridiskā adrese** *(ja faktiskā adrese atšķiras, jānorāda arī tā)*: |  |
| Pretendents atbilst **mazajam** vai **vidējam uzņēmumam**[[1]](#footnote-1)*(jānorāda atbilstošais)* |  |
|  | |
| Tālruņa un faksa numurs: |  |
| Kontaktpersona par izteikto piedāvājumu: |  |
| Vārds, uzvārds: |  |
| Tālruņa numurs: |  |
| E-pasts: |  |
| Banka: |  |
| Kods: |  |
| Konts: |  |
| **Paraksttiesīgās personas vārds, uzvārds, statuss:** |  |
|  | |
| Persona, kura būs atbildīga par līguma izpildi (tiks ierakstīta līgumā): |  |
| Vārds, uzvārds: |  |
| Ieņemamais amats: |  |
| Tālruņa un faksa numurs: |  |
| E-pasts: |  |

3. pielikums

iepirkuma procedūras

(Nr. IeVP 2019/113/NFI)

Informatīvajam paziņojumam

Atbilstoši iepirkuma "Biroja tehnikas iegāde ar piegādi"

(iepirkuma identifikācijas Nr. IeVP 2019/113/NFI) informatīvajam paziņojumam

Apliecinājums

*(Vieta)*, *(Datums) (Dok. Nr.)*

Ar šo, *(pretendenta nosaukums),* reģ. Nr. \_\_\_\_\_\_\_\_\_, apliecinām savu dalību iepirkumā "Biroja tehnikas iegāde ar piegādi" (iepirkuma identifikācijas Nr. IeVP 2019/113/NFI) (turpmāk - iepirkums). Apstiprinām, ka esam iepazinušies ar iepirkuma noteikumiem (tai skaitā līguma projektu), un piekrītam visiem tajā minētajiem nosacījumiem, tie ir skaidri un saprotami, iebildumu vai pretenziju pret tiem nav.

Ar šo apliecinām, ka darbojamies biroja tehniskā aprīkojuma izplatīšanā un piegādē, un pēdējo 3 (trīs) gadu laikā pretendentam ir pieredze vismaz 2 (divu) Iepirkuma priekšmetam atbilstošu pakalpojuma līgumu izpildē. **(Iesniegt pieredzes aprakstu);**

|  |  |  |  |
| --- | --- | --- | --- |
| Pasūtītājs (nosaukums, adrese, kontaktpersona, telefona Nr.) | Iepirkuma nosaukums, ID. Nr. | Noslēgtā līguma Nr. un līguma summa | Piegādes veikšanas laiks (uzsākšanas – pabeigšanas gads/mēnesis) |
|  |  |  |  |
|  |  |  |  |

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Z.v. (ja tāds ir)

5. pielikums

iepirkuma procedūras

(Nr. IeVP 2019/113/NFI)

Informatīvajam paziņojumam

**LĪGUMS Nr**. 1/19/2019/NFI (Projekts)

"Biroja tehnikas iegāde ar piegādi"

Rīgā,2019.gada \_\_.\_\_\_\_\_\_\_\_\_

**Ieslodzījuma vietu pārvalde**, reģistrācijas Nr.90000027165, juridiskā adrese: Stabu iela 89, Rīgā, LV-1009, tās priekšnieces Ilonas Spures personā, kura rīkojas uz Ministru kabineta 2005.gada 1.novembra noteikumu Nr.827 „Ieslodzījuma vietu pārvaldes nolikums" pamata, (turpmāk – Pircējs), no vienas puses, un

***\_\_\_\_\_\_\_\_\_\_\_\_\_\_\_\_***, \_\_\_\_\_\_\_\_\_\_\_\_\_, \_\_\_\_\_\_\_\_ adrese: \_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Pārdevējs), no otras puses, abi kopā saukti Puses, bet katrs atsevišķi – Puse, pamatojoties uz iepirkuma "Biroja tehnikas iegāde ar piegādi" (iepirkuma reģistrācijas Nr. 2019/113/NFI) (turpmāk – Iepirkums), rezultātiem, Norvēģijas finanšu instrumenta 2014.-2021.gada perioda programmas "Korekcijas dienesti" iepriekš noteiktā projekta "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā" (Nr.1-6.4/2-2019) ietvaros, bez viltus, maldības vai spaidiem, ievērojot Pušu brīvu gribu, noslēdz šādu līgumu (turpmāk – Līgums):

**1. Līguma priekšmets un darbības termiņš**

1.1. Pircējs pērk un apmaksā, bet Pārdevējs pārdod un piegādā biroja tehniku (turpmāk – Prece) saskaņā ar Līguma noteikumiem un Iepirkumam iesniegto Pārdevēja "Tehnisko specifikāciju" un "Finanšu piedāvājumu", kas noformēts kā Līguma pielikums (turpmāk – Pielikums), un ir Līguma neatņemama sastāvdaļa.

1.2. Pircējam ir tiesības pasūtīt Pircējam nepieciešamo Preces daudzumu un Pārdevējam nav tiesību pieprasīt, lai Pircējs Līguma darbības laikā nopirktu un apmaksātu Preci konkrētajā noteiktajā daudzumā.

1.3. Līgums stājas spēkā no tā abpusējas Pušu parakstīšanas brīža un ir spēkā **līdz 20\_\_. gada \_\_. \_\_\_\_\_\_\_\_\_,** bet Līguma finanšu norēķinu daļā – līdz pilnīgai saistību izpildei.

**2. Pušu pienākumi un tiesības**

2.1. Pārdevēja pienākumi un tiesības:

2.1.1. piegādāt Preci Pircējam ar savu transportu, uz sava rēķina, ievērojot Preces uzglabāšanas un transportēšanas noteikumus;

2.1.2. nodrošināt Precei nemainīgu cenu visā Līguma darbības laikā, izņemot gadījumus, ja Preces cena tiek samazināta Līguma 2.1.8.apakšpunktā noteiktajā kārtībā;

2.1.3. piegādājot Pircējam Preci, noformēt un nodrošināt nepieciešamos pavaddokumentus (pavadzīmes, kvalitāti apliecinošus dokumentus u.c.);

2.1.4 ievērot Latvijas Republikā spēkā esošo normatīvo aktu prasības, kas attiecas uz Preces piegādi un piegādātās Preces kvalitāti;

2.1.5. garantēt Preces daudzuma un specifikācijas atbilstību pavaddokumentos norādītajam;

2.1.6. nodot Pircējam Preci saskaņā ar pavaddokumentiem.

2.1.7. vienpusējā kārtā izbeigt Līgumu pirms termiņa, atbilstoši Līguma nosacījumiem;

2.1.8. jebkurā brīdī samazināt Līguma Pielikumā norādītās Preces cenas, vienojoties par to ar Pircēju.

2.2. Pircēja pienākumi un tiesības:

2.2.1. Pircējs garantē piegādātās Preces apmaksu saskaņā ar Līguma noteikumiem;

2.2.2. Pircējs ir tiesīgs nepieņemt bojātu, nekvalitatīvu, pasūtījumam un Līguma Pielikumam neatbilstošu Preci, informējot par to rakstveidā Pārdevēju;

2.2.3. Pircējs ir tiesīgs slēgt ar Pārdevēju vienošanos par jautājumiem, kas skar Preces piegādi, pieņemšanu un norēķinu kārtību, kas nav pretrunā ar Līgumā noteikto.

**3. Preces piegāde un pieņemšana**

3.1. Pārdevējs ar savu transportu, uz sava rēķina piegādā Preci Pircējam uz adresi: Stabu iela 89, Rīga, LV-1009.

3.2. Preces piegādes laiku Pārdevējs saskaņo rakstiski (elektroniski) ar Līguma 9.1.punktā noteikto Pircēja atbildīgo personu.

3.3. Preces piegādes gadījumā Pārdevējs iesniedz Pircējam preču pavadzīmes rēķinu (turpmāk – Rēķins).

3.4. Pēc Preces piegādes (viena darba dienas laikā) Pārdevējs nodrošina to palaišanu darbā, kā arī veic Pircēja kontaktpersonas instruēšanu darbam ar Precēm.

3.5. Preces atbilstību pavaddokumentos norādītajam apliecina Pircēja atbildīgā persona, parakstot Rēķinu.

3.6. Par Preces pieņemšanas brīdī atklātajiem sortimenta, daudzuma un/vai kvalitātes trūkumiem un defektiem tiek noformēts akts, kuru paraksta Līguma 9.1. un 9.2.punktā norādītās Pircēja un Pārdevēja atbildīgās personas.

3.7. Pārdevējs par saviem līdzekļiem nodrošina Līguma 3.5.punktā minēto trūkumu novēršanu, kā arī nekvalitatīvas un Līguma Pielikumam neatbilstošas Preces apmaiņu pret kvalitatīvu un Līguma Pielikumam atbilstošu Preci 5 (piecu) darba dienu laikā pēc Līguma 3.7.punktā minētā akta noformēšanas.

3.8. Ja pēc Preces pieņemšanas Pircējs konstatē Preces trūkumus un defektus, kurus nebija iespējams atklāt Preces pieņemšanas brīdī, vai Pircējam rodas cita veida iebildumi par Preces atbilstību Līguma noteikumiem vai Preces kvalitātei, Pircējam ir tiesības iesniegt pretenziju Pārdevējam 2 (divu) kalendāro gadu laikā no Rēķina parakstīšanas brīža.

3.9. Ja Pircējs iesniedzis Pārdevējam rakstisku pretenziju Līguma 3.7.punktā noteiktajā termiņā, Pārdevējs veic Preces apmaiņu pret kvalitatīvu un Līguma Pielikumam atbilstošu Preci ar saviem spēkiem un par saviem līdzekļiem ar Pircēju rakstiski saskaņotā termiņā.

3.10. Ja Pārdevējs neakceptē Līguma 3.8.punktā minēto pretenziju un atsakās saskaņot ar Pircēju pretenzijā norādītās Preces apmaiņas termiņu, Pircējs var veikt Preces kvalitātes ekspertīzi.

3.11. Ja Līguma 3.9.punktā minētās ekspertīzes rezultātā konstatēts, ka Pārdevējs ir veicis nekvalitatīvas un/vai Līguma Pielikumam neatbilstošas Preces piegādi, Pārdevējs atlīdzina Pircējam eksperta izdevumus un par saviem līdzekļiem nodrošina nekvalitatīvas un Līguma Pielikumam neatbilstošas Preces apmaiņu pret kvalitatīvu un Līguma Pielikumam atbilstošu Preci 5 (piecu) darbdienu laikā no paziņojuma par ekspertīzes rezultātiem saņemšanas brīža.

3.12. Par Preces piegādes datumu tiek uzskatīts datums, kuru Pircējs atzīmē Rēķinā Preces pieņemšanas brīdī.

**4. Līguma kopējā summa un norēķinu kārtība**

4.1. Līguma kopējā summa par Līguma 1.1.punktā minētajām Precēm ir \_\_\_\_\_\_\_\_\_\_  EUR (*summa vārdiem*) bez pievienotā vērtības nodokļa.

4.2. Līguma kopējā summa var mainīties, ja Līguma darbības laikā Latvijas Republikā tiek grozīti normatīvie akti, kas nosaka nodokļu maiņu, attiecībā uz Līguma 1.1.punktā noteikto Preci.

4.3. Pircējs par saņemto Preci norēķinās ar Pārdevēju 30 (trīsdesmit) kalendāro dienu laikā no Rēķina parakstīšanas dienas, pārskaitot Rēķinā norādīto summu Pārdevēja Līgumā norādītajā bankas norēķinu kontā.

4.4. Līgumcenas apmaksa tiek veikta no Norvēģijas finanšu instrumenta 2014.-2021.gada perioda programmas "Korekcijas dienesti" iepriekš noteiktā projekta "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā" (Nr.1-6.4/2-2019) finanšu līdzekļiem. Pārdevējam rēķinā jānorāda atsauce uz Līgumu un finansējuma avotu.

4.5. Rēķinā Pārdevējs norāda Līguma noslēgšanas datumu un numuru, Preces pieņemšanas – nodošanas akta numuru, Preces cenu, Nodokļalikmi, kopējo apmaksājamo summu, finansēšanas avotu.

4.6. Puses piemēro Pievienotās vērtības nodokli atbilstoši spēkā esošajiem normatīvajiem aktiem.

**5. Pušu atbildība**

5.1. Pārdevējs Līguma 3.2.punktā saskaņotā Preces piegādes termiņa neievērošanas gadījumā maksā Pircējam līgumsodu 0,1% (nulle komats viens procents) apmērā no laikā nepiegādātās Preces vērtības par katru nokavēto dienu, bet ne vairāk kā 10% (desmit procentu) apmērā no pasūtītās, bet laikā nepiegādātās Preču vērtības. Līgumsoda samaksa neatbrīvo Pārdevēju no līgumsaistību izpildes. Ja Pircējs atzīst kavējuma iemeslus par attaisnojošiem, tad viņš var atbrīvot Pārdevēju no minētā līgumsoda vai arī to samazināt.

5.2. Ja Pircējs neievēro Līguma 4.3.punktā noteikto samaksas termiņu, tad Pārdevējam ir tiesības aprēķināt Pircējam līgumsodu 0,1% (nulle komats viens procents) apmērā no laikā nesamaksātās summas par katru nokavēto dienu, bet ne vairāk kā 10% (desmit procentu) no Rēķinā norādītās summas. Līgumsoda samaksa neatbrīvo Pircēju no līgumsaistību izpildes. Ja Pārdevējs atzīst kavējuma iemeslus par attaisnojošiem, tad viņš var atbrīvot Pircēju no minētā līgumsoda vai arī to samazināt.

5.3. Par Līguma 3.8., 3.12.punktā noteiktajā un/vai Līguma 3.9.punktā noteiktajā kārtībā saskaņotā termiņa nokavēšanu Pārdevējs maksā Pircējam līgumsodu 0,1% (nulle komats viens procents) apmērā no Līguma kopējās summas par katru nokavēto dienu, bet ne vairāk kā 10% (desmit procentu) apmērā no Līguma kopējās summas. Līgumsoda samaksa neatbrīvo Pārdevēju no līgumsaistību izpildes.

5.4. Pircējam radītos zaudējumus, kas radušies Pārdevēja vainas dēļ, Pārdevējs atlīdzina pilnā apjomā.

**6. Nepārvarama vara**

6.1. Ja Pārdevējs vai Pircējs nevar pilnīgi vai daļēji izpildīt savas saistības tādu apstākļu dēļ, kurus izraisījusi nepārvarama vara – ugunsgrēks, plūdi, zemestrīce un citi stihiskas nelaimes gadījumi, Puses tiek atbrīvotas no atbildības par Līguma saistību nepildīšanu.

6.2. Ja Līguma 6.1.punktā minētie apstākļi ilgst ilgāk par 14 (četrpadsmit) kalendārajām dienām, tad jebkurai no Pusēm ir tiesības vienpusēji izbeigt Līgumu, un šajā gadījumā nevienai Pusei nav tiesību pieprasīt no otras segt zaudējumus, kas radušies Līguma izbeigšanas rezultātā. Līguma izbeigšana neatbrīvo Puses no to saistību izpildes, kuras izveidojušās līdz Līguma 6.1.punktā minēto apstākļu iestāšanās brīdim.

6.3. Puse, kurai kļuvis neiespējami izpildīt saistības Līguma 6.1.punktā minēto apstākļu dēļ, 5 (piecu) kalendāro dienu laikā rakstiski paziņo otrai Pusei par šādu apstākļu rašanos vai izbeigšanos. Nepārvaramas varas apstākļi jāpamato ar attiecīgas valsts vai pašvaldības institūcijas izsniegto dokumentu.

**7. Līguma grozīšana un izbeigšana**

7.1. Līgumu var grozīt, papildināt vai izbeigt ar Pušu rakstveida vienošanos. Visi Līguma grozījumi un papildinājumi ir spēkā, ja tie ir noformēti rakstveidā un tos parakstījušas abas Puses. Ar Pušu abpusējas parakstīšanas brīdi Līguma grozījumi un papildinājumi kļūst par Līguma neatņemamu sastāvdaļu.

7.2. Pircējs ir tiesīgs vienpusēji izbeigt Līgumu, bez zaudējumu atlīdzināšanas Pārdevējam, paziņojot par to Pārdevējam rakstveidā 7 (septiņas) kalendārās dienas iepriekš, ja Pārdevējs neievēro Līguma noteikumus.

7.3. Pirms Līguma izbeigšanas, pamatojoties uz Līguma 7.2.punktu, Pircējs iesniedz Pārdevējam pretenziju par Līguma noteikumu neievērošanu.

7.4. Līguma 7.2.punktā noteiktajā gadījumā Līgums uzskatāms par izbeigtu 7. (septītajā) kalendārajā dienā pēc Pircēja paziņojuma par atkāpšanos (ierakstīts pasta sūtījums) izsūtīšanas dienas.

7.5. Katrai no Pusēm ir tiesības vienpusēji izbeigt Līgumu, rakstiski brīdinot par to otro Pusi vismaz 30 (trīsdesmit) kalendārās dienas iepriekš.

**8. Strīdu izskatīšanas kārtība**

8.1. Visus jautājumus, kas nav noteikti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

8.2. Strīdus un nesaskaņas, kas var rasties Līguma izpildes laikā, Puses risina savstarpēju pārrunu ceļā. Ja Pušu starpā vienošanos panākt nav iespējams, strīdi izskatāmi Latvijas Republikas normatīvajos aktos paredzētajā kārtībā Latvijas Republikas tiesā.

**9. Pušu kontaktpersonas:**

9.1. Pircēja kontaktpersona saistībā ar Līguma izpildi:

|  |  |
| --- | --- |
| Vārds, uzvārds: | Lāsma Kauliņa |
| Adrese: | Stabu iela 89, Rīga, LV-1009 |
| Telefona Nr. | 67290338 |
| E-pasta adrese: | [lasma.kaulina@ievp.gov.lv](mailto:lasma.kaulina@ievp.gov.lv) |

Par Līguma izpildi atbildīgā persona no Pircēja puses ir atbildīga par darbības koordinēšanu atbilstoši Līguma noteikumiem, par Preces sortimentu saskaņošanu, Preces pasūtīšanu, pasūtījuma apstiprināšanu (akceptēšanu), pieņemšanu un Rēķina parakstīšanu.

9.2. Pārdevēja kontaktpersona saistībā ar Līguma izpildi:

|  |  |
| --- | --- |
| Vārds, uzvārds: |  |
| Adrese: |  |
| Telefona Nr. |  |
| E-pasta adrese: |  |

Par Līguma izpildi atbildīgā persona no Pārdēvēja puses ir atbildīga par darbības koordinēšanu atbilstoši Līguma noteikumiem, par Preces sortimentu saskaņošanu, Preces pasūtījuma pieņemšanu.

9.3. Ievērojot Preču pasūtīšanas faktiskos apstākļus, Pircēja atbildīgā persona informē Pārdevēja pārstāvi par Pircēja atbildīgas personas maiņu (pastāvīga, īslaicīga (konkrētais laikposms), vienreizējā), nosūtot paziņojumu uz Līgumā norādīto Pārdēvēju e-pastu.

**10. Fizisko personu datu aizsardzība**

10.1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25 maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

10.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.

10.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.

10.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien tiesību normatīvie akti to neaizliedz.

10.5. Neskatoties uz Līguma 10.3. punktā minēto, Pārdevējs piekrīt, ka Pircējs nodod no Pārdevēja saņemtos fizisko personu datus trešajām personām, kas sniedz Pircējam pakalpojumus un ar kurām Pircējs sadarbojas tā darbības un šī Līguma izpildes nodrošināšanai.

10.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai

**11. Citi noteikumi**

11.1.Neviena no Pusēm nedrīkst nodot savas Līgumā noteiktās tiesības vai pienākumus trešajai personai, ja vien tas nav saistīts ar Puses reorganizāciju vai pāreju Komerclikuma izpratnē, kā arī izņemot Līgumā minētajos gadījumos un kārtībā.

11.2. Puses apņemas visā Līguma darbības laikā, kā arī pēc tā, neizpaust trešajām personām informāciju, kuru Puses nodevušas sakarā ar Līgumā paredzēto savstarpējo sadarbību. Visa informācija tiek uzskatīta par konfidenciālu, un nevar tikt izpausta vai publiskota bez otras Puses rakstiskas piekrišanas.

11.3. Puses 5 (piecu) darba dienu laikā informē viena otru par adreses, norēķinu kontu vai citu rekvizītu izmaiņām.

11.4. Puses ir iepazinušās ar Līguma saturu. Tas satur pilnīgu Pušu vienošanos un to nevar mainīt citā kārtībā, kā tikai Pusēm rakstveidā vienojoties.

11.5. Puses ar saviem parakstiem apliecina, ka tām ir visas nepieciešamās pilnvaras un atļaujas slēgt Līgumu.

11.6. Līgums sagatavots latviešu valodā uz 5 (piecām) lapām ar Pielikumu uz 6 (sešām) lapām, 2 (divos) identiskos eksemplāros, un izsniegts pa 1 (vienam) parakstītam eksemplāram katrai Pusei. Abiem Līguma eksemplāriem ir vienāds juridiskais spēks.

**12. Pušu rekvizīti un paraksti**

|  |  |
| --- | --- |
| Pircējs : | Pārdevējs: |
| **Ieslodzījuma vietu pārvalde** |  |
| Reģistrācijas Nr.90000027165  Juridiskā adrese: Stabu iela 89, Rīga,  LV-1009 | Reģistrācijas Nr.  Juridiskā adrese: |
| Banka: Valsts kase  Konts: | Banka:  Konts: |
| Kods: | Kods: |
| \_\_\_\_\_\_\_\_\_\_\_\_\_\_\_\_\_\_\_  /amats, paraksts, paraksta atšifrējums/ | \_\_\_\_\_\_\_\_\_\_\_\_\_\_\_\_\_\_\_\_\_  /amats, paraksts, paraksta atšifrējums/ |
| z.v. | z.v. |

1. **Mazais uzņēmums** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; **Vidējais uzņēmums** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-1)